b'\n_START_ARTICLE_\nMollusker (hudsykdom)\n_START_SECTION_\nEtiologi og patogenese\n_START_PARAGRAPH_\nViruset smitter gjennom kontakt, og kan overf\xc3\xb8res b\xc3\xa5de direkte og indirekte via h\xc3\xa5ndkl\xc3\xa6r, leker, etc._NEWLINE_Etter en inkubasjonstid p\xc3\xa5 mellom 2 uker og 6 m\xc3\xa5neder, med et gjennomsnitt p\xc3\xa5 6 uker, dannes et utslett. Dersom utslettet ikke behandles, vil pasienten opparbeid immunitet, og det vil vanligvis forsvinne av seg selv etter 2 uker til 6 m\xc3\xa5neder, men kan vare mye lenger. Etter 2 \xc3\xa5r er imidlertid de aller fleste symptomfri.\n_START_SECTION_\nDiagnose\n_START_PARAGRAPH_\nDiagnose blir stilt p\xc3\xa5 bakgrunn av utslettet.\n_START_SECTION_\nSymptomer\n_START_PARAGRAPH_\nUtslettet best\xc3\xa5r av enkelts\xc3\xa5ende, glatte elementer, 1-5 mm store. De er navleformede, ofte finnes mange enkeltmollusker i samme omr\xc3\xa5de av huden.\n_START_SECTION_\nBehandling\n_START_PARAGRAPH_\nVanligvis vil legen ikke behandle utslettet, fordi det ikke er n\xc3\xb8dvendig. En eventuell behandling er b\xc3\xa5de smertefull, og gir \xc3\xb8kt risiko for arrdannelse. Ved \xc3\xb8nske om behandling kan molluskene punkteres og desinfiseres med klorheksidin. Andre behandlingsalternativer er skraping med en skarp skje eller frysing med flytende nitrogen.'